8. ΝΟΜΟΣ υπ’αριθ. 2358 της 30 Μαρτ./2 Απρ. 1953 Περί αναγκαστικής απαλλοτριώσεως ακινήτων εν τη περιφερεία της τέως Διοικήσεως Πρωτευούσης προς ίδρυσιν Πανελληνίου – Ολυμπιακού Σταδίου. Άρθρ.1.-Δια Β.Δ/των εκδιδομένων προτάσει των Υπουργών Εθνικής Παιδείας και Θρησκευμάτων και Οικονομικών, τη αιτήσει της Επιτροπής Ολυμπιακών Αγώνων και μετ’ απόφασιν του Υπουργικού Συμβουλίου επιτρέπεται η αναγκαστική απαλλοτρίωσις υπέρ και δαπάναις της Επιτροπής Ολυμπιακών Αγώνων ακινήτων, ανηκόντων εις φυσικά ή νομικά πρόσωπα, κείμενα εν τη περιφερεία της τέως Διοικήσεως Πρωτευούσης, δι’ ίδρυσιν Πανελληνίου – Ολυμπιακού Σταδίου μετά των πάσης φύσεως συναφών Γυμναστικών, Αγωνιστικών και εν γένει Αθλητικών εγκαταστάσεων προς τέλεσιν Τοπικών, Πανελληνίων, Διεθνών και Ολυμπιακών Αγώνων, του ως άνω σκοπού χαρακτηριζομένου ως δημοσίας ωφελείας. Επί της αναγκαστικής ταύτης απαλλοτριώσεως εφαρμόζονται αι διατάξεις του Α.Ν. 1731/1939, ως ετροποποιήθη και συνεπληρώθη μεταγενεστέρως, το δε Ν.Δ. 1415/1942 «περί Γυμναστηρίων» δεν έχει εφαρμογήν επί ταύτης. Άρθρ.2.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 321 32.Η.ε.6-8 Επιτροπή Ολυμπιακών Αγώνων 